Diari Oficial de la Generalitat Valenciana


Sumari del DOGV 7766, del 22-04-2016 (2016/2654)

RESOLUCIÓ de 19 d'abril de 2016, del director general de Relacions amb les Corts, per la qual es disposa la publicació de l'addenda de pròrroga del conveni entre l'Administració General de l'Estat i la Generalitat per al subministrament de l'aplicació «Oficina de Registre Virtual» (ORVE), com a mecanisme d'accés al Registre Electrònic Comú i al Sistema d'Interconnexió de Registres.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7766

Data del DOGV
:   22-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2654


Data del document
:   19-04-2016

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 19 d'abril de 2016, del director general de Relacions amb les Corts, per la qual es disposa la publicació de l'addenda de pròrroga del conveni entre l'Administració General de l'Estat i la Generalitat per al subministrament de l'aplicació «Oficina de Registre Virtual» (ORVE), com a mecanisme d'accés al Registre Electrònic Comú i al Sistema d'Interconnexió de Registres. [2016/2654]  
L'Administració General de l'Estat, a través de la Secretaria d'Estat d'Administracions Públiques, i la Generalitat, a través de la Conselleria d'Hisenda i Model Econòmic, han subscrit, prèvia tramitació reglamentària, el dia 24 de febrer de 2016, l'addenda de pròrroga del conveni firmat el 25 de febrer de 2015 per al subministrament de l'aplicació «Oficina de Registre Virtual» (ORVE), com a mecanisme d'accés al Registre Electrònic Comú i al Sistema d'Interconnexió de Registres.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú procedix la publicació en el Diari Oficial de la Comunitat Valenciana de l'esmentada addenda, que ha quedat inscrita en el Registre de Convenis de la Generalitat amb el número 243/2016 i que figura com a annex d'esta resolució.  
  
València, 19 d'abril de 2016.- El director general de Relacions amb les Corts: Antonio Torres Salvador.  
  
  
Addenda de pròrroga al conveni de col·laboració entre l'Administració General de l'Estat (Secretaria d'Estat d'Administracions Públiques) i l'Administració Pública de la Generalitat per al subministrament de l'aplicació «Oficina de Registre Virtual» (ORVE) com a mecanisme d'accés al Registre Electrònic Comú i al Sistema d'Interconnexió de Registres  
  
Madrid, 24 de febrer de 2016  
  
Reunits  
D'una part, Antonio Germán Beteta Barreda, secretari d'Estat d'Administracions Públiques, nomenat per a aquest càrrec per mitjà del Reial Decret 1852/2011, de 23 de desembre, en nom i representació del Ministeri d'Hisenda i Administracions Públiques, en virtut del que disposa l'article 12.1, lletra k) del Reial Decret 256/2012, de 27 de gener, pel qual es desplega l'estructura orgànica bàsica del Ministeri d'Hisenda i Administracions Públiques i de l'article 14.6 de la Llei 6/1997, de 14 d'abril, d'Organització i Funcionament de l'Administració General de l'Estat.  
D'una altra part, Vicent Soler i Marco, conseller d'Hisenda i Model Econòmic, en virtut de nomenament per Decret 1/2015, de 29 de juny, del president de la Generalitat, que actua en nom i representació de la Generalitat de la Comunitat Valenciana de conformitat amb els articles 17.f) i 28.g), de la Llei 5/1983, de 30 de desembre, del Consell, i facultat expressament per a la firma d'aquesta addenda de pròrroga per acord del Consell, de data 19 de febrer de 2016.  
Les parts intervenen en virtut dels seus respectius càrrecs i en l'exercici de les facultats i atribucions que per ells tenen concedides, i es reconeixen mútuament capacitat i legitimació per a subscriure la present pròrroga, i a aquest efecte  
  
Exposen  
  
Primer  
Que amb data 25 de febrer de 2015 es va firmar el Conveni de col·laboració entre l'Administració General de l'Estat (Ministeri d'Hisenda i Administracions Públiques) i l'Administració Pública de la Generalitat Valenciana (Conselleria d'Hisenda i Administració Pública) per al subministrament de l'aplicació «Oficina de Registre Virtual» (ORVE) com a mecanisme d'accés al Registre Electrònic Comú i al Sistema d'Interconnexió de Registres.  
Segon  
Que la clàusula setena del Conveni relativa a la vigència preveu que podrà prorrogar-se per acord exprés d'ambdós parts, per un període anual i sempre que la pròrroga s'adopte amb anterioritat a la finalització del seu termini de duració.  
  
Tercer  
Que les obligacions assumides entre les parts firmants de l'esmentat conveni s'entenen vigents des de la data de la seua firma fins a la data de la seua extinció.  
  
Quart  
Que a fi de donar continuïtat a la prestació de l'objecte de l'esmentat conveni, les parts firmants d'aquesta addenda de pròrroga estimen necessari continuar l'esmentada col·laboració pel període d'un any, d'acord amb les següents  
  
Clàusules  
  
Primera  
Les parts firmants acorden la pròrroga per un any del Conveni de Col·laboració subscrit amb data 25 de febrer de 2015, entre l'Administració General de l'Estat (Ministeri d'Hisenda i Administracions Públiques) i l'Administració Pública de la Generalitat Valenciana (Conselleria d'Hisenda i Administració Pública) per al subministrament de l'aplicació «Oficina de Registre Virtual» (ORVE) com a mecanisme d'accés al Registre Electrònic Comú i al Sistema d'Interconnexió de Registres. Per tant, els efectes de la present addenda a aquest Conveni de col·laboració s'estendran des del dia 26 de febrer de 2016 fins el 25 de febrer de 2017.  
  
Segona  
Les parts intervinents es comprometen a continuar duent a terme les actuacions necessàries, dirigides a donar continuïtat al subministrament de l'esmentada aplicació que constitueix l'objecte del conveni.  
  
Tercera  
Les obligacions assumides entre les parts firmants s'entendran vigents fins a l'extinció del Conveni de pròrroga pel transcurs dels terminis.  
  
Quarta  
En relació amb el finançament de la pròrroga de l'esmentat conveni, caldrà ajustar-se al que disposa la clàusula cinquena.  
  
En prova de conformitat, i perquè conste als efectes oportuns, les parts firmen i rubriquen aquesta addenda de pròrroga, per triplicat exemplar, en el lloc i la data indicats en l'encapçalament.  
  
El secretari d'Estat d'Administracions Públiques: Antonio Germán Beteta Barreda.  
El conseller d'Hisenda i Model Econòmic: Vicent Soler i Marco.